Решение на Съда на ЕС по преюдициално запитване от България относно тълкуването на митническото законодателство на ЕС | АПИС
Решение на Съда на ЕС по преюдициално запитване от България относно тълкуването на митническото законодателство на ЕС
Съдът на ЕС се произнесе с решение от 4.03.2020 г. по дело C‑655/18, образувано по преюдициално запитване на Административен съд – Варна, относно тълкуването на Регламент (ЕС) № 952/2013 за създаване на Митнически кодекс на Съюза.
Спорът е между Агенция „Митници“ и търговско дружество по повод санкциите, наложени на дружеството като титуляр на разрешение за митническо складиране, след кражбата на стоки, за които то е отговаряло. Касационната инстанция – Административен съд – Варна, отправя преюдициално запитване до Съда на ЕС.
1. Съдът постановява, че разпоредбите Регламент № 952/2013 трябва да се тълкуват в смисъл, че е допустима национална правна уредба, съгласно която при кражба на стоки, поставени под режим на митническо складиране, на титуляря на разрешението за митническо складиране се налага подходяща имуществена санкция за неспазване на митническото законодателство.
2. Не е допустима обаче национална правна уредба, съгласно която при отклоняване от митнически надзор на стоки, поставени под режим на митническо складиране, освен имуществена санкция, титулярят на разрешението за митническо складиране е длъжен да плати и равностойността на тези стоки.
В мотивите си Съдът на ЕС излага, че „предвидените в национално законодателство административни или санкционни мерки не трябва да надхвърлят необходимото за постигане на легитимно преследваните от същото това законодателство цели и освен това не трябва да са несъразмерни спрямо тези цели“.
Новата резюмирана европейска съдебна практика в областта на митническото облагане може да бъде намерена в продукта на АПИС Евро Финанси, в експертната разработка „Възстановяване или опрощаване на мита. Европейска съдебна практика“.
Oбнародван e Законът за мерките и действията по време на извънредното положение
В извънредния брой 28 от 24.03.2020 г. на „Държавен вестник“ е обнародван Законът за мерките и действията по време на извънредното положение, обявено с решение на Народното събрание от 13 март 2020 г.
Ползване от вкъщи на уеб продуктите на АПИС
АПИС предоставя на потребителите на настолната (десктоп) версия на информационните системи допълнителната възможност да ползват свободен демонстрационен достъп до WEB версията на продуктите до края на м. март 2020 г.
Иновативният инструмент, създаден по проекта SMEDATA, получи наградата в категорията „Публична администрация“. АПИС Европа АД участва в проекта SMEDATA като отговорник за софтуерната реализация на приложението.